Grumman F8F Bearcat

Το **Grumman F8F ''Bearcat'' ** ήταν ένα μονοθέσιο, μονοκινητήριο μαχητικό που επιχειρούσε από τα αεροπλανοφόρα του Αμερικανικού Πολεμικού Ναυτικού. Η ανάπτυξή του ξεκίνησε στα μέσα του Δευτέρου Παγκοσμίου Πολέμου όμως το αεροσκάφος ήταν έτοιμο για επιχειρήσεις όταν τελείωσε. Χρησιμοποιήθηκε τα πρώτα μεταπολεμικά χρόνια από το Ναυτικό, τους Πεζοναύτες καθώς και από τις αεροπορίες άλλων χωρών. Ήταν το τελευταίο ελικοφόρο μαχητικό που ανέπτυξε η Grumman.

## Σχεδίαση και ανάπτυξη

Οι απαρχές της ανάπτυξης του *Bearcat* ανάγονται σε μια συνάντηση ανάμεσα σε βετεράνους πιλότους της αεροναυμαχίας του Μίντγουεϊ και τον αντιπρόεδρο της Grumman Jake Swirbul που έλαβε χώρα στο Περλ Χάρμπορ στις 2 Ιουνίου 1942. Κατά τη διάρκεια της συζήτησης ο πιλότος Jimmie Thach τόνισε τη σημασία που είχε ο καλός ρυθμός ανόδου στις αερομαχίες. Μετά από εντατική και σε βάθος ανάλυση των αερομαχιών στο θέατρο επιχειρήσεων του Ειρηνικού για ενάμιση χρόνο η Grumman ξεκίνησε τη σχεδίαση του F8F, με το πρωτότυπο να πραγματοποιεί την παρθενική του πτήση στις 31 Αυγούστου 1944. Τα *Bearcat* ανέλαβαν στη θέση των παλαιότερων Grumman F6F Hellcat τον ρόλο της αναχαίτισης των υπερευέλικτων μαχητικών νέας γενιάς των Ιαπώνων, όπως το A6M5 Zero και 
προς το τέλος της σύρραξης των επιθέσεων καμικάζι.

Η ανάπτυξη του πρωτοτύπου (G-58 *Bearcat*) ξεκίνησε στις αρχές του 1943 με βασικό στόχο να μπορεί να επιχειρεί από το κατάστρωμα των μικρότερων αεροπλανοφόρων, κυρίως σαν αναχαιτιστικό. Όπως και το προγενέστερο F6F, το νέο μαχητικό είχε τον κινητήρα Pratt & Whitney R-2800 αλλά ήταν 20% ελαφρύτερο, είχε κατά 30% ανώτερο ρυθμό ανόδου και ήταν κατά 80&nbsp;km/h ταχύτερο. Το τίμημα για τη σημαντική βελτίωση των επιδόσεων ήταν η μείωση της ακτίνας δράσης.

Το αεροσκάφος είχε έλικα μεγάλης διαμέτρου και κατά συνέπεια τα σκέλη των τροχών του συστήματος προσγείωσης ήταν μεγάλου μήκους. Οι τροχοί αναδιπλώνονταν προς τα μέσα και είχαν μεγάλη απόσταση μεταξύ τους, γεγονός που διευκόλυνε σε μεγάλο βαθμό την αποπροσνήωση από τα αεροπλανοφόρα, διαδικασία εγγενώς επικίνδυνη και απαιτητική. Επίσης ήταν το πρώτο ολομεταλλικό μαχητικό του ναυτικού που είχε πιλοτήριο που παρείχε ορατότητα 360° στον πιλότο. Έγιναν σημαντικές προσπάθειες να διατηρηθεί το βάρος σε χαμηλά επίπεδα, κάτι που ήταν δύσκολο διότι η δομή του αεροσκάφους έπρεπε να ενισχυθεί για να αντέχει στις αποπροσνηώσεις. Παρέχονταν θωράκιση για προστασία του πιλότου, του κινητήρα και του ψυγείου του λαδιού.

Προκειμένου να μειωθεί το βάρος περιορίστηκε η ποσότητα καυσίμου που μπορούσε να μεταφέρει και ο οπλισμός αποτελούνταν στην αρχική έκδοση μόνο από τέσσερα πολυβόλα Browning M2/AN, δύο σε κάθε πτέρυγα. Οι σχεδιαστές πρότειναν την υιοθέτηση αποσπόμενων ακροπτέρυγων για να μειωθεί ακόμα περισσότερο το βάρος. Αν το αεροσκάφος ξεπερνούσε τα 7,5&nbsp;g τα ακροπτέρυγα θα αποσπόνταν όμως το μαχητικό θα παρέμενε απολύτως ικανό να πετά και να προσνηωθεί σε κάποιο αεροπλανοφόρο. Αν και η ιδέα λειτούργησε με πολύ καλά αποτελέσματα σε ελεγχόμενες συνθήκες, στην πράξη τα αεροσκάφη καταπονούνταν κατά την προσνήωση και πολλές φορές αποσπόνταν μόνο το ένα ακροπτέργο, με αποτέλεσμα το αεροσκάφος να κινδυνεύει να συντριβεί. Παρά τις προσπάθειες το σύστημα δεν κατέστη λειτουργικό και τελικά τα ακροπτέρυγα ενισχύθηκαν και το αεροσκάφος περιορπίστηκε στα 7,5&nbsp;g.

Ένα F8F-1 παραγωγής έθεσε το 1946 το ρεκόρ ταχύτερης ανόδου φθάνοντας σε ύψος 3,048&nbsp;m σε 94 δευτερόλεπτα. Το ρεκόρ αυτό παρέμεινε για δέκα ολόκληρα χρόνια και ξεπεράστηκε τελικά από αεριωθούμενο μαχητικό.

## Επιχειρησιακή ιστορία
Η κατασκευή των πρωτοτύπων ξεκίνησε τον Νοέμβριο του 1943 και το πρώτο εξ αυτών πραγματοποίησε την παρθενική του πτήση στις 21 Αυγούστου 1944, μόλις εννέα μήνες αργότερα. Τα πρώτα αεροσκάφη παραγωγής ήταν έτοιμα τον Φεβρουάριο του 1945 και η πρώτη squadron που ενε΄ταξε τον τύπο ήταν επιχειρησιακή στις 21 Μαΐου 1945. Ο Δεύτερος Παγκόσμιος Πόλεμος έληξε πρωτού να χρησιμοποιηθούν τα *Bearcat* σε επιχειρήσεις.

Μεταπολεμικά το F8F παρέμεινε σε υπηρεσία σε μεγάλους αριθμούς με το Ναυτικό και τους Πεζοναύτες. Επρόκειτο για ένα πολύ ικανό αεροσκάφος που μπορούσε να ξεπεράσει σε πολλές παραμέτρους αρκετά από τα αεριωθούμενα πρώτης γενιάς. Απόδειξη των ικανοτήτων του *Bearcat* είναι και η επιλογή του από το σμήνος επιδείξεων του Πολεμικού Ναυτικού των ΗΠΑ, τους Blue Angels, to 1946. Το χρησιμοποίησαν μέχρι και την προσωρινή διάλυση τους το 1950, εξ' αιτίας του πολέμου της Κορέας. Αργότερα τα F8F αντικαταστάθηκαν από πιο σύγχρονους τύπους αεριωθουμένων.

Σχεδόν 200 F8F χρησιμοποιήθηκαν από τη γαλλική αεροπορία στον πόλεμο της Ινδοκίνας. Ήταν η πρώτη φορά που χρησιμοποιήθηκαν σε επιχειρήσεις. Όταν ο πόλεμος έληξε, 28 αεροσκάφη που επιβίωσαν εντάχθηκαν στη δύναμη της αεροπορίας του νεοσύστατου κράτους του Βιετνάμ. Η Ταϊλάνδη παρέλαβε επίσης F8F την ίδια χρονική περίοδο.

## Εκδόσεις
;G-58A/B
: Κατασκευάστηκαν δύο αεροσκάφη για πολιτική χρήση. Ιδιοκτήτης του ενός ήταν ο Alford Williams ενώ το δεύτερο το διατήρησε η Grumman σαν αεροσκάφος επιδείξεων.

;XF8F-1
:Πρωτότυπο, κατασκευάστηκαν δύο.

;F8F-1 Bearcat
:Πρώτη έκδοση παραγωγής, με αναδιπλούμενες πτέρυγες, ανασυρόμενο οπίσθιο τροχό και αυτοσφραγιζόμενες δεξαμενές καυσίμου που προωθούνταν από τον αστεροειδή κινητήρα Pratt & Whitney R-2800-34W Double Wasp των 2,100&nbsp;hp. Ο οπλισμός αποτελούνταν από τέσσερα πολυβόλα των 12.7&nbsp;mm.

;F8F-1B Bearcat
:Έκδοση ολπιμσένη με τέσσερα πυροβόλα AN/M3 των 20&nbsp;mm.

;F8F-1B Bearcat
:

;F8F-1D
:F8F-1 μετασκευασμένα για τον έλεγχο ιπτάμενων στόχων.

;F8F-1(D)B Bearcat
:Ανεπίσημη ονομασία των *Bearcat* που εξήχθησαν στη Γαλλία και την Ταϊλάνδη.

;F8F-1E Bearcat
:F8F-1 μετασκευασμένα σε νυχτερινά μαχητικά, εξοπλισμένα με το ραντάρ APS-4.

;XF8F-1N
:Πρωτότυπο του νυχτερινού μαχητικού F-8F-1N.

;F8F-1N Bearcat
:Νυχτερινό μαχητικό εξοπλισμένο με το ραντάρ APS-19.

;F8F-1P Bearcat
:F8F-1 που μετασκευάστηκαν σε φωτοαναγνωριστικά.

;F3M-1 Bearcat
:Έτσι θα ονομάζονταν τα F8F που θα παράγονταν από την General Motors.

;F4W-1 Bearcat
:Έτσι θα ονομάζονταν τα F8F που θα παράγονταν από την Canadian Car and Foundry.

;XF8F-2
:Πρωτότυπο του F8F-2.

;F8F-2 Bearcat
:Βελτιωμένη έκδοση, με επανασχεδιασμένο κάλυμα κινητήρα, υψηλότερο ουραίο και οπλισμό αποτελούμενο από τέσσερα πυροβόλα των 20&nbsp;mm. Προωθούνταν από τον Pratt & Whitney R-2800-30W.

;F8F-2D
:F8F-2 που μετασκευάστηκαν για τον έλεγχο ιπτάμενων στόχων.

;F8F-2N Bearcat
:Νυχτερινό μαχητικό εξοπλισμένο με το ραντάρ APS-19.

;F8F-2P Bearcat
:F8F-2 που μετασκευάστηκαν σε φωτοαναγνωριστικά και ήταν οπλισμένα με δύο πυροβόλα των 20&nbsp;mm.

## Σωζόμενα αεροσκάφη

### Ταιλάνδη
; Σε πτητική κατάσταση
;;F8F-1
*122120 - Tango Squadron, Foundation for the Preservation and Development of Thai Aircraft.
; Εκθεσιακά αεροσκάφη
;;F8F-1
*94956 - Royal Thai Air Force Museum, Μπανγκόκ.

### Ηνωμένο Βασίλειο
; Σε πτητική κατάσταση
;;F8F-2
*121714 - The Fighter Collection στο Duxford.

### Ηνωμένες Πολιτείες
; Σε πτητική κατάσταση
;;F8F-1
*90454 - Jens Meyerhoff, Fountain Hills, Αριζόνα.
*95255 - Lewis Air Legends, Σαν Αντόνιο, Τέξας.
;;F8F-1B
*122095 - Quality Leasing Company, Ινδιανάπολη, Ιντιάνα.
;;F8F-2
*121748 - Comanche Warbirds Inc. Χιούστον, Τέξας.
*121752 - Historic Flight Foundation, Mukilteo, Ουάσινγκτον.
*121776 - BA1945 LLC, Wilmington, Ντέλαγουερ.
*122614 - Lewis Air Legends, Σαν Αντόνιο, Τέξας.
*122619 - Lewis Air Legends, Σαν Αντόνιο, Τέξας.
*122629 - Lewis Air Legends, Σαν Αντόνιο, Τέξας.
*122637 - Comanche Warbirds Inc. Χιούστον, Τέξας.
*122674 - Commemorative Air Force (Southern California Wing) Camarillo, Καλιφόρνια.
;;G-58 Gulfhawk (two civilian built Bearcats)
*G-58A - Steven Hinton, Chino, Καλιφόρνια.
*G-58B - Palm Springs Air Museum, Palm Springs, Καλιφόρνια.
; Εκθεσιακά αεροσκάφη
;;F8F-2
*121646 - Steven F. Udvar-Hazy Center, National Air and Space Museum, Chantilly, Βιρτζίνια.
;;F8F-2P
*121710 - National Naval Aviation Museum, NAS Pensacola, Φλόριντα.
; Σε φάση συντήρησης/αποκατάστασης
;;F8F-1
*90446 - συντηρείται ώστε να επανέλθει σε πτητική κατάσταση από την Texas Bearcats LLC στο Ντόβερ, Ντέλαγουερ.
*95356 - συντηρείται ώστε να επανέλθει σε πτητική κατάσταση από την Texas Bearcats LLC στο Ντόβερ, Ντέλαγουερ.
;;F8F-2
*121679 - συντηρείται ώστε να επανέλθει σε πτητική κατάσταση από την Bearcat F8F-2 LLC, Hayward, Καλιφόρνια.

## Χρήστες
;
* Γαλλική Πολεμική Αεροπορία
;
* Royal Thai Air Force
;
* Σώμα των Πεζοναυτών των ΗΠΑ
* Πολεμικό Ναυτικό των ΗΠΑ
;
* Πολεμική Αεροπορία του Νότιου Βιετνάμ

## Δείτε επίσης

### Αεροσκάφη που σχετίζονται με την ανάπτυξη του F8F
* Grumman F6F Hellcat

### Παρόμοια αεροσκάφη
* Hawker Sea Fury
* Supermarine Seafang
* Vought F4U Corsair

### Κατάλογοι
* Κατάλογος μαχητικών αεροσκαφών

## Σημειώσεις


## Παραπομπές


## Βιβλιογραφία
* Andrews, Hal. *The Grumman F8F Bearcat* (Aircraft in profile 107). Windsor, Berkshire, UK: Profile Publications Ltd., 1972 (reprinted from 1966).
* Bridgman, Leonard. "The Grumman Bearcat". *Jane’s Fighting Aircraft of World War II*. London: Studio, 1946. ISBN 1-85170-493-0.
* Brown, Eric. "Last of the Wartime 'Cats' ". *[[Air International]]*, Vol. 18, No. 5, May 1980. Stamford, UK: Key Publishing. .
* Chant, Christopher. *Grumman F8F Bearcat: Super Profile*. Sparkford, Yeovil, UK: Haynes Publishing, 1985. ISBN 0-85429-447-3.
* Drendel, Lou. *U.S. Navy Carrier Fighters of World War II*. Carrollton, TX: Squadron/Signal Publications Inc., 1987. ISBN 0-89747-194-6.
* Ewing, Steve. *Thach Weave: The Life Jimmie Thach*. Annapolis, Maryland: Naval Institute Press. 2004. ISBN 1-59114-248-2.
* Francillon, Rene J. *Grumman Aircraft Since 1929*. Annapolis, Maryland: Naval Institute Press, 1989. ISBN 0-87021-246-X.
* Green, William. "Grumman F8F-1 Bearcat". *War Planes of the Second World War, Volume Four: Fighters*. London: Macdonald & Co. (Publishers) Ltd., 1961, pp.&nbsp;109–111. ISBN 0-356-01448-7.
* Green, William and Gordon Swanborough. "Grumman F8F Bearcat". *WW2 Fact Files: US Navy and Marine Corps Fighters*. London: Macdonald and Jane's Publishers Ltd., 1976, pp.&nbsp;62–63. ISBN 0-356-08222-9.
* Gunston, Bill. *Grumman: Sixty Years of Excellence*. London: Orion Books, 1988. ISBN 1-55750-991-3.
* Hanson, James R. *First Man: The Life of Neil A. Armstrong*. New York: Simon & Schuster, 2005. ISBN 0-7432-5751-0.
* Maloney, Edward T. *Grumman F8F Bearcat* (Aero Series Vol. 20). Fallbrook, California: Aero Publishers, 1969. ISBN 0-8168-0576-8.
* Manevy, Jean Christophe. "French Bearcats in Indo-China 1951–1954". *[[Air International]]*, Vol. 44, No. 6, June 1993, pp.&nbsp;278–280. Stamford, UK: Key Publishing. .
* Meyer, "Corky". "Clipping the Bearcat's Wing". *Flight Journal*, Vol. 3, No. 4, August 1998.
* Morgan, Eric B. "Grumman's Hot Rod". *Twenty-first Profile, Volume 1, no. 12*. New Milton, Hantfordshire, UK: Profile Publications, 1972. .
* Morgan, Eric B. "Grumman Bearcat part II". *Twenty-first Profile, Volume 2, no. 17*. New Milton, Hantfordshire, UK: Profile Publications, 1972. .
* O'Leary, Michael. *United States Naval Fighters of World War II in Action*. Poole, Dorset, UK: Blandford Press, 1980. ISBN 0-7137-0956-1.
* Scrivner, Charles L. *F8F Bearcat in Action* (Aircraft Number 99). Carrollton, Texas: Squadron/Signal Publications Inc., 1990. ISBN 0-89747-243-8.
* Swanborough, Gordon and Peter M. Bowers. *United States Navy Aircraft since 1911*. Annapolis, Maryland: Naval Institute Press 1991, pp.&nbsp;241–243. ISBN 0-87021-792-5.
* Taylor, John W.R. "Grumman F8F Bearcat". *Combat Aircraft of the World from 1909 to the Present*. New York: G.P. Putnam's Sons, 1969. ISBN 0-425-03633-2.

## Εξωτερικοί σύνδεσμοι

* The Aviation Index - Ιστοσελίδα όπου καταγράφονται άρθρα και βιβλιογραφία σχετικά με το αεροσκάφος. 
* Aircraft.co.za - The Complete Aviation Reference 
* Warbird Alley: Bearcat page - Πληροφορίες για *Bearcats* που πετούν ακόμα 

F8F
Κατηγορία:Αεροσκάφη του Β' Παγκοσμίου Πολέμου
Κατηγορία:Μαχητικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη ναυτικής αεροπορίας